Hou jou bloeddruk in toomHoë bloeddruk is een van die hoofoorsake van sterftes wêreldwyd. (Foto: iStock) Hoë bloeddruk is een van die hoofoorsake van sterftes wêreldwyd – meer as 13% van alle sterftes kan hieraan toegeskryf word. Volgens die Wêreldgesondheidsorganisasie sterf byna 18 miljoen mense jaarliks aan harttoestande, met hoë bloeddruk wat die grootste sondebok is. Boonop kon 80% van dié sterftes deur gesonde eetgewoontes en 30 minute se oefening per dag voorkom word. Volgens die Suid-Afrikaanse Hartstigting sterf 225 Suid-Afrikaners daagliks weens hartaanvalle of beroertes. Altesaam tien mense in Suid-Afrika sterf elke uur aan ’n beroerte. Een uit elke vyf Suid-Afrikaanse sterftes word deur toestande verwant aan hoë bloeddruk of hipertensie veroorsaak, terwyl een uit elke vier Suid-Afrikaners hoë bloeddruk het. Maar wat is hoë en lae bloeddruk presies? ’n Mens word met hoë bloeddruk gediagnoseer indien jou bloeddruk, nadat dit vir ’n tydperk gemonitor is, meestal hoër as normaal is. ’n Normale bloeddruklesing vir ’n gesonde volwassene is 120/80 of laer. Die eerste syfer is jou sistoliese bloeddruk – die druk in jou are wanneer jou hart klop (en die hartspier saamtrek). Die tweede syfer is jou diastoliese bloeddruk, oftewel die druk in jou are tussen hartkloppe (wanneer die hartspier rus en met bloed gevul word). Bloeddruk verhoog as jy oefen of stres ervaar, en verlaag wanneer jy rustig is of slaap. Daarom moet dit oor ’n paar maande gereeld gemeet word om te bepaal of jy inderdaad hoë (óf lae) bloeddruk het. As jou bloeddruk 90/60 of laer is, het jy lae bloeddruk. Jou bloeddruk word beïnvloed deur die tyd van die dag, stresvlakke, oefening en jou fiksheidsvlak, die temperatuur en die laaste maaltyd wat jy geëet het. Lae bloeddruk kan die sekondêre gevolg van ’n onderliggende siektetoestand wees. Lae bloeddruk veroorsaak dat minder suurstof deur jou liggaam versprei word, wat op die lang termyn neurologiese probleme kan veroorsaak as jou brein nie genoeg suurstof kry nie. Lae bloeddruk is gevaarlik wanneer jy ook die volgende simptome ervaar: Bloeddruk verhoog as jy oefen of stres ervaar, en verlaag wanneer jy rustig is of slaap. Daarom moet dit oor ’n paar maande gereeld gemeet word om te bepaal of jy inderdaad hoë (óf lae) bloeddruk het. (Foto: iStock) Hierdie artikel is nie bedoel en moet nie beskou word as mediese advies nie. Raadpleeg altyd jou geneesheer en laat jou bloeddruk gereeld nagaan. In baie gevalle is bloeddrukskommelings die gevolg van ’n onderliggende siektetoestand. Daarom is dit belangrik dat jou dokter die oorsaak daarvan bepaal.